**Troens Bevis Verdens Evangelisering** eller bare **Troens Bevis** er en internasjonal misjonsstiftelse som ble etablert i 1965 av Aril Edvardsen. Sønnen Rune Edvardsen tok over ledelsen i januar 2007. Stiftelsen holder til på eiendommen *Sarons Dal* i Kvinesdal. I år 2020 mottok Troens Bevis ca. 36.5 millioner kroner i gaveinntekter.

Troens Bevis gir økonomisk støtte i 2020 til 1172 innfødte misjonærer i en rekke land. Hvert år gjennomføres store evangeliseringskampanjer i Afrika og Asia. Troens Bevis driver sosialt hjelpearbeid, særlig i Afrika.[] Hvert år fullfører flere titusen brevkurset *Det Nye Liv*, som finnes på mange, ulike språk.

Erling Borgen har spilt inn dokumentarfilmen *Himmelen Revner* om Aril Edvardsen og Troens Bevis.

Historie
--------

Aril Edvardsen har fortalt at våren 1960 fikk han det han beskriver som en åpenbarelse fra Gud: «*...Din livsoppgave skal være verdensvid evangelisering gjennom nasjonale vitner og gjennom nasjonale kirker*.»

I 1965 ble *Troens Bevis Verdens Evangelisering* grunnlagt og eiendommen i *Sarons dal* kjøpt. Første trinn av misjonsskolen ble bygget uten startkapital.[] Men på grunn av frivillige gaver var bygget gjeldfritt da det noen måneder senere stod ferdig.[]

Verdensevangelisering
---------------------

Troens Bevis driver et stort misjonarbeid og har delvis anvendt utradisjonelle metoder for å nå sitt mål verdens evangelisering. Troens Bevis har fra oppstarten satset på å skolere nasjonale vitner, som har fått utdannelse som pastorer og misjonærer.

### Kampanjer

Kampanjer er større arrangement som samler store folkemengder. Vanligvis søker tusenvis frelse gjennom kampanjene.[] De senere årene har det vært kampanjer i India, Senegal, Burundi, Tanzania og i Uvira i Kongo.[]

Rune Edvardsens to *konsertkorstog* (kampanjer) i India i 2006 samlet 110 000 hinduer. 40 000 oppfølgingskort ble samlet inn under møtene, og 8 000 brevkurs ble delt ut.[]

Troens Bevis har beregnet at Rune Edvardsens korstog i India siden 2001 har resultert i at over 100 nye menigheter har blitt startet, og at et sted mellom 200 000 og 300 000 mennesker har søkt frelse.[]

### Opplæring av nasjonale vitner

Personlig opplæring av nasjonale vitner for å bringe evangeliet ut til deres egne er et av satsingsområdene. I 2006 ga Troens bevis økonomisk støtte til 808 innfødte misjonærer, som kjenner sitt lands kultur og språk, og som evangeliserer nye stammer og folkeslag.

### Brevskoler

*New Life School* eller *Det nye liv*, ofte omtalt som *Verdensnettet*, er en online brevskole på internett på aflere språk. Det gis en grunnleggende innføring i hva Bibelen lærer om Jesus, og den går i dybden på det å leve livet som en kristen (troende). I 2020 ble det registrert 78,610 nye brevskoleelever.[]

Dina-stiftelsen
---------------

Dina-sentrene er hjem for misbrukte jenter og gutter som tidligere har vært barnesoldater i Kongo. Senteret har omtrent 90 jenter og gutter som får mat, utdannelse og medisinsk behandling. Et nytt senter for mishandlede kvinner og deres barn er under oppføring.[*når?*][]

Stiftelsen er oppkalt etter Dina, en av de første som fikk hjelp. Hun ble mishandlet og voldtatt av en gjeng soldater i 2003. Soldatene drepte faren, slo moren helseløs og tok den lille jenta med seg. Dina var to år gammel da dette skjedde.

Konferanser
-----------

Aril Edvardsen deltok på dialogkonferanser mellom religiøse og politiske ledere i mange konfliktområder.

Bibel og Misjons Instituttet
----------------------------

Troens Bevis Bibel- og Misjonsinstitutt ble grunnlagt av evangelist og misjonær Aril Edvardsen i 1968 med målet å misjonere.

Flere av de senere elevene har blitt kristenledere, blant annet Hallvard Hasseløy, Leiv Holstad, Richard Gunning, Peter Karangu og Richard Lundgren.

I september 2008 overtok Anne og Stephan Christiansen fra Jesus Revolution, Jesus Church, Ny Generasjon og Jesus Kvinner driften. Bibelskolen ble da flyttet til Oslo.

Stevner og konferanser
----------------------

I Sarons Dal, Kvinesdal, er et ferie og fritidssenter oppbygd. Hver sommer samles tusener av kristne  fra ulike kirkesamfunn til *Sommerstevnet*.

Ungdomsstevnet *Jesus to the Nations* samlet hvert år ungdommer til mobilisering for misjon, helt til det i 2016 ble lagt ned

Troens Bevis Magasin
--------------------

Troens Bevis Magasin er et månedlige magasin som formidler arbeidet til Troens Bevis. Det har frivillig kontingent. Det første utgaven av magasinet ble utgitt i 1961.

Referanser
----------

1. ↑  dagen.no - Mot brevkurs-rekord for Troens Bevis
2. 1 2  «lederskap.no - Frelst per brev». Arkivert fra originalen 8. mai 2016. Besøkt 12. april 2016.
3. ↑  dagen.no – Edvardsen lå noen hestehoder foran
4. ↑  www.tbve.no - nyhetsarkiv: *1000 kom frem til frelse lørdagkveld i India.* Arkivert 15. desember 2007 hos Wayback Machine. (søkedato: 25. mai 2008)
5. ↑  dagen.no
6. ↑  www.tbve.no – Brevskolen: *Over 200.000 nye brevskoleelever i 2006.*[*død lenke*] (søkedato: 25. mai 2008)
7. ↑  tv2.no
8. ↑  vl.no - Ble frelst da han hørte Aril Edvardsen
9. 1 2  dagen.no - Folkeslagenes herlighet
10. ↑  vl.no - Fikk godkjennelse på bibelskole-flytting
11. ↑  vl.no - Slik trekker de 100.000 til sommerstevnene
12. ↑  dagen.no - Vil skape hemningsløs begeistring
13. ↑  fvn.no - Sarons dal-festival legges ned
14. ↑  troensbevis.no - Historien[*død lenke*]

Eksterne lenker
---------------

* (no) Offisielt nettsted Rediger på Wikidata

* (no) Offisiell blogg Rediger på Wikidata
* (no) Troens Bevis Verdens Evangelisering på Facebook Rediger på Wikidata

* (no) Troens Bevis Verdens Evangelisering på Instagram Rediger på Wikidata

* (no) Troens Bevis Verdens Evangelisering på Vimeo Rediger på Wikidata
* (no) Dinastiftelsen.no

|  |  |
| --- | --- |
| Oppslagsverk/autoritetsdata | Store norske leksikon
 |